Document ID: 31981R2730

Uredba Komisije (EGS) št. 2730/81
z dne 14. septembra 1981
o pripravi seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Aktom o pristopu Grčije in zlasti člena 13 (3) in 17 (4) Uredbe,
ker člen 14 Uredbe Komisije (EGS) št. 2729/81 z dne 14. septembra 1981, ki določa posebna pravila vzpostavitve sistema izvoznih in uvoznih dovoljenj in o vnaprejšnji določitvi nadomestil glede mleka in mlečnih proizvodov [2], določa, da je razpis priznan le, če ga izda ena od javnih agencij ali organov javnega prava, navedenih v seznamu, ki ga je treba pripraviti;
ker je treba, glede na preteklo trgovsko prakso v državah uvoznicah in ob upoštevanju najnovejših informacij, ki so na voljo Komisiji, seznam pripraviti, kot je podan v Prilogi;
ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,
SPREJELA NASLEDNJO UREDBO:
Člen 1
Seznam agencij, ki izdajajo razpise v državah nečlanicah, iz člena 14 Uredbe (EGS) št. 2729/81, je naveden v Prilogi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. novembra 1981.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. septembra 1981

Labels: 3
17